  Туспуктэм: Константин Вознесенских Наталия Сильвестрова Удмуртиын Выль ар уе салют уз лэзьялэ. Фейерверкъёслы висъям коньдон ожмаськисьёслы юрттэтлы мыноз. Со сярысь журналистъёслы элькун тӧролэн но кивалтэтлэн администрацизылэн кивалтӥсез Александр Журавлёв ивортӥз. « Али асьмеос нимысьтыз ожгар ужрад дыръя улӥськомы. Ӵыжы-выжыосмы но матысь адямиосмы кунмылэсь тунсыкъёссэ утё. Соин валче фейерверкъёсын бадӟым ужрадъёс уз луэ » Александр Журавлёв, Удмуртиысь тӧролэн но кивалтэтлэн администрацизылэн кивалтӥсез Со ватсаз, азьвылгес элькунлэн тӧроез Александр Бречалов каръёслэн но ёросъёслэн тӧроосынызы, министръёсын кенешон ортчытӥз но салют уз луы вераз. Тодэ вайытом, кылем выль ар праздникъёсы Ижкарын сяме пырем фестиваль озьы ик ӧз ортчы. Тегъёс: Выльар Удмуртия Мерлык праздникъёс  